CELEX: C2005/217/83
Language: da
Date: 2005-09-03 00:00:00
Title: Dom afsagt af Retten i Første Instans den 5. juli 2005 i sag T-370/03, Jacques Wunenburger mod Kommissionen for De Europæiske Fællesskaber (Tjenestemænd — stilling som direktør i Kommissionens Samarbejdskontor EuropeAid — meddelelse om ledig stilling — afslag på ansøgning — annullationssøgsmål — søgsmålsinteresse — begrundelse — åbenbart urigtigt skøn)

3.9.2005   
            
            
               DA
            
            
               Den Europæiske Unions Tidende
            
            
               C 217/37
            
         
      DOM AFSAGT AF RETTEN I FØRSTE INSTANS
   
   den 5. juli 2005
   i sag T-370/03, Jacques Wunenburger mod Kommissionen for De Europæiske Fællesskaber (1)
   
   (Tjenestemænd - stilling som direktør i Kommissionens Samarbejdskontor EuropeAid - meddelelse om ledig stilling - afslag på ansøgning - annullationssøgsmål - søgsmålsinteresse - begrundelse - åbenbart urigtigt skøn)
   (2005/C 217/83)
   Processprog: fransk
   I sag T-370/03, Jacques Wunenburger, tjenestemand ved Kommissionen for De Europæiske Fællesskaber, Zagreb (Kroatien), ved avocat É. Boigelot, mod Kommissionen for De Europæiske Fællesskaber (befuldmægtigede: J. Currall og G. Berscheid, og med valgt adresse i Luxembourg,), angående en påstand om annullation dels af Kommissionens afgørelse om ikke at udnævne sagsøgeren til stillingen som direktør for direktoratet »Afrika, Vestindien og Stillehavsområdet« i Samarbejdskontoret EuropeAid, dels af afgørelsen om at udnævne en anden ansøger til nævnte stilling, har Retten (Første Afdeling), sammensat af afdelingsformanden, J.D. Cooke, og dommerne R. Garcia-Valdecasas og I. Labucka; justitssekretær: fuldmægtig I. Natsinas, den 5. juli 2005 afsagt dom, hvis konklusion lyder således:
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Hver part bærer sine egne omkostninger.
            
         
      (1)  EUT C 21 af 24.1.2004.